b'\n_START_ARTICLE_\nCoturnix adansonii\n_START_SECTION_\nIzgled\n_START_PARAGRAPH_\nDuga je 14-16.5 centimetara. Raspon krila kod mu\xc5\xbejaka je 78-82 milimetra, a kod \xc5\xbeenki 80-84 milimetra. Mu\xc5\xbejacima je rep dug 26-32 milimetra, a \xc5\xbeenkama 29-31 milimetar. Te\xc5\xa1ka je 43-44 grama. Dosta nalikuje kineskoj prepelici. Mu\xc5\xbejak ima sme\xc4\x91u glavu, obraze i rubove glave.\n_START_SECTION_\nPona\xc5\xa1anje\n_START_PARAGRAPH_\nIma brz i direktan let. Nije teritorijalna i smatra se djelomi\xc4\x8dno selicom. Ova prepelica hrani se brojnim vrstama trava i sjemenkama, ora\xc5\xa1astim plodovima, zelenom vegetacijom, kukcima i malim kopnenim meku\xc5\xa1cima. \xc4\x8cesta joj je navika debljanje nakon obilnih obroka u pripremama za selidbu._NEWLINE_Sezona parenja pojavljuje se tijekom duljeg vremenskog perioda, ovisno o temperaturi i koli\xc4\x8dini padalina. Na primjer, u Ju\xc5\xbenoj Africi sezona parenja traje od prosinca do travnja, dok je u Ugandi od svibnja do srpnja. Gnijezdo je na\xc4\x8dinjeno od trave i nalazi se u udubinama u tlu. Broj jaja u gnijezdu varira od \xc5\xa1est do devet. Jaja su maslinasto-zelene ili blijedo \xc5\xbeu\xc4\x87kasto-sme\xc4\x91e boje i nemaju nikakvih pjegica na sebi. Duga su 24-9 milimetara, a \xc5\xa1iroka 19-21 milimetar, dok su te\xc5\xa1ka 4.5 grama. Inkubacija traje naj\xc4\x8de\xc5\xa1\xc4\x87e 16 dana.'